open-index/open-wikipedia-markdown huggingface dataset:
Salibandyliigan kausi 2008–2009

**Kausi 2008–2009** oli salibandyliigan 23. kausi. Hallitsevana mestarina kauteen lähti SSV Uusina joukkueina edelliskauteen verrattuna aloittivat I-divisioonasta nousseet Nokian KrP ja FBT Pori.

## Runkosarja

FBT Pori putosi suoraan I-divisioonaan. AC HaKi ja Nokian KrP joutuivat karsimaan paikastaan salibandyliigassa.

### Runkosarjan pistepörssi TOP 10

## Puolivälierät
### SSV – Trackers

SSV välieriin otteluvoitoin 3–0

### TPS – Josba

Josba välieriin otteluvoitoin 3–0

### Oilers – Erä

Erä välieriin otteluvoitoin 3–0

### SPV – Classic

SPV välieriin otteluvoitoin 3–0

## Välierät
### SSV – Josba

SSV finaaliin otteluvoitoin 3 - 0. Josba pronssiotteluun.

### SPV – Erä

Erä finaaliin otteluvoitoin 3 - 2. SPV pronssiotteluun.

## Pronssiottelu ja finaalit
### Pronssiottelu: SPV – Josba

### Finaalit: SSV – Erä

SSV Suomen Mestari otteluvoitoin 3–0.

## Media
Salibandya pystyi seuraamaan suorana urheilukanavalta joka keskiviikko. Lisäksi urheilukanava näytti suorana miesten Suomen Cupin finaalin.

## Lähteet

## Aiheesta muualla
* Miesten salibandyliiga
Ammunta kesäolympialaisissa 2008 – miesten kaksoistrap

**Miesten kaksoistrap [[Kesäolympialaiset 2008|vuoden 2008 kesäolympialaisissa]]** ammuttiin 12. elokuuta Beijing Shooting Range Clay Target Fieldillä. Kilpailun voitti Yhdysvaltojen Walton Eller tuloksella 190 (145+45).

## Aikataulu

## Ennätykset
Ennen olympialaisten alkua voimassa olleet maailman- ja olympiaennätykset:
* Peruskilpailu:

* Finaali:

## Peruskilpailu

## Finaali

## Lähteet
* 
*
Ret Marut

**Ret Marut** oli turkulainen, vuosina 1983–1984 toiminut post-punk-tyylinen avantgarde-rockyhtye. Se julkaisi ainoaksi jääneen, nimeään kantavan albumin Kumibeat-levymerkillä. Yhtyeen perustajajäsenet olivat Kai Raumonen ja Riikka Haapasalo, ja osa kappaleiden sanoituksista oli peräisin Raumosen runokokoelmasta *Ruukkubasso* (Weilin+Göös 1982).

Turkulaisrockin historiikissa *Toisen soinnun etsijät* yhtyeen tyylin sanotaan ”riitasointuisine kitaroineen ja murjovine bassoineen” saaneen vaikutteita etenkin Nick Caveltä . *[[Helsingin Sanomat|Helsingin Sanomien]]* Jukka Hauru kirjoitti marraskuussa 1983 laulusolisti Rea Peltolan (nyk. Zoe Burtsow) osaavan hyvin Grace Slick- ja Siouxsie Sioux -vaikutteisen ”mäkätysvibraton”. Hauru totesi myös, ettei Turussa ole tapahtunut ”koskaan tai ainakaan pitkään aikaan mitään”, mutta nyt Ret Marut ja toinen Kumibeat-merkille levyttänyt turkulaisyhtye AD näyttävät suuntaa. Myös saman lehden levyarvostelija Markku Fagerlund piti ”Suomen Siouxsie and the Bansheesiksi” leimattua Ret Marutia uutuusalbumin perusteella mainettaan parempana, ilmaisuvoimaisena ja rohkeana omien ideoidensa toteuttajana. Bansheesin lisäksi hän kuuli yhtymäkohtia suomalaiseen laululiikkeeseen ja moderniin brittirockiin.

Yhtyeen nimi Ret Marut viittaa salaperäisen kirjailijanimimerkin B. Travenin mahdolliseen oikeaan nimeen tai aiempaan salanimeen.

Yhtyeen jäsenistä Kai Raumonen ja Riikka Haapasalo olivat vuonna 1984 mukana Markku Innon, Jyrki Siukosen ja Seppo Pietikäisen runoutta ja musiikkia yhdistäneessä albumiprojektissa nimeltä *4 suuta* ja 1980-luvun loppupuolella helsinkiläisyhtyeessä Jasmine Go-Go, johon kuuluivat myös Zoe Burtsow ja Outi Popp. Kai Raumonen opiskeli Teatterikorkeakoulussa ja on myöhemmin muun muassa säveltänyt musiikkia vanhoihin mykkäelokuviin, ollut mukana Jari Halosen elokuvatuotannoissa ja vaihtanut nimensä.

## Kokoonpano
*Jouni Salovaara – basso
*Lauri Aukia – rummut
*Kai Raumonen – kitara, sävellykset, sanoitukset
*Riikka Haapasalo – kosketinsoittimet
*Rea Peltola – laulu

## Lähteet
Uinti kesäolympialaisissa 1968

**Vuoden [[1968]] [[kesäolympialaiset 1968|kesäolympialaisissa]]** Méxicossa **uitiin** yhteensä 29 uintimatkaa. Miehet kilpailivat 15:ssä ja naiset 14 lajissa. Uusia lajeja edellisiin olympialaisiin verrattuna olivat sekä miehillä että naisilla 200 metrin vapaauinti, 100 metrin rintauinti ja 200 metrin sekauinti. Lisäksi uusia lajeja olivat miehillä 100 metrin selkäuinti ja 100 metrin perhosuinti sekä naisilla 800 metrin vapaauinti, 200 metrin selkäuinti ja 200 metrin perhosuinti.

## Mitalistit
### Miehet

### Naiset

## Mitalitaulukko

## Lähteet
*
Claudia Kolb

**Claudia Anne Kolb** (s. 19. joulukuuta 1949) on entinen yhdysvaltalainen uimari ja olympiavoittaja

Claudia Kolb saavutti 14-vuotiaana Tokion 1964 olympialaisten 200 metrin rintauinnissa hopeaa. Neljä vuotta myöhemmin Méxicon olympialaisissa hän voitti kultaa sekä 200:n että 400 metrin sekauinnissa. Lyhempi matka oli tuolloin ensimmäistä ja pidempi toista kertaa olympialaisten ohjelmassa. Hänen eronsa toiseksi tulleeseen oli 200 metrillä 4,1 sekuntia ja 400 metrillä 13,7 sekuntia.

## Lähteet

* 
*
XL Airways

**XL Airways** oli brittiläinen halpalentoyhtiö. Se harjoitti sekä charter- että reittiliikennettä. Sen toiminta loppui vuonna 2008 kohonneiden polttoainekulujen vuoksi. Se kuului niin ikään brittiläiseen XL Leisure Groupiin. Yhtiön kotipaikka oli Crawleyssä, lähellä Gatwickin lentoasemaa.

Lentoyhtiö perustettiin vuonna 2004 nimellä Sabre Airways, ja liikennöinti aloitettiin 17. joulukuuta 2004. Yhtiön nimestä tuli Excel vuonna 2000 Libra Holidays Groupin ostettua siitä osan. Vuonna 2006 XL Leisure Groupin johto osti yhtiön Avion Groupilta. Marraskuussa 2006 yhtiön nimeksi tuli XL Airways osana brändin kokonaisuudistusta.

Yhtiöllä oli lentoja noin 50 kohteeseen, ja kun sen toiminta lakkasi, kymmenet tuhannet matkustajat jäivät ilman paluulentoa.

## Lähteet
Kaye Hall

**Kaye Hall** (s. 15. toukokuuta 1951) on entinen yhdysvaltalainen uimari ja olympiavoittaja

Kaye Hall voitti Méxicon 1968 olympialaisissa kultaa 100 metrin selkäuinnissa ME-ajalla 1.06,2. Toisen kultamitalinsa hän sai 4&nbsp;×&nbsp;100 metrin sekauintiviestissä. Lisäksi hän sai pronssia 200 metrin selkäuinnissa, joka oli ensimmäistä kertaa olympialaisten ohjelmassa.

## Lähteet
* 
*
John David Digues La Touche

**John David Digues La Touche** (5. kesäkuuta 1861 Tours – 6. toukokuuta 1935 merellä) oli irlantilainen, Ranskassa syntynyt ja Kiinassa asunut virkamies ja lintutieteilijä.

La Touchen perhe oli hugenotteja. John La Touche opiskeli kuitenkin Downside Abbeyssa lähellä Bathia. Vuonna 1882 hän matkusti Kiinaan Chinese Maritime Customs Servicen palvelukseen vero- tai tullivirkamieheksi. Hän asui Kiinassa aina vuoteen 1922, jolloin jäi eläkkeelle ja muutti Dubliniin. Myöhemmin hän asui Newtownmountkennedyn kylässä Wicklow’n kreivikunnassa.

La Touche kirjoitti teoksen *A handbook of the birds of eastern China*. Lontoo, Taylor and Francis (1925–1934).

La Touche nimesi linnuista kiinansinisiepon (*Niltava davidi*) ja muutamia alalajeja, kuten aasiantörmäpääskyn alalajin *fohkienensis*. Oldfield Thomas nimesi doggilepakoihin kuuluvan *[[Tadarida latouchei]]n* (englanniksi La Touche’s Free-tailed Bat) hänen kunniakseen vuonna 1920.

La Touche hukkui merellä ollessaan palaamassa Mallorcalta, jossa hän oli viettänyt talvensa.

## Lähteet
Poems by Currer, Ellis, and Acton Bell

**Poems by Currer, Ellis, and Acton Bell**, vapaasti suomennettuna *Currer, Ellis ja Acton Bellin runoja*, on englantilaisten kirjailijasisarten Charlotte, Emily ja Anne Brontën vuonna 1846 julkaistu runokokoelma. Runokokoelma oli sisarten ensimmäinen julkaistu teos. 

Välttääkseen naiskirjailijoita koskevia ennakkoluuloja ja tullakseen arvostelluiksi kirjoitustensa vuoksi sukupuoltensa sijaan sisaret ottivat käyttöönsä maskuliiniset salanimet. He julkaisivat myöhemmin myös muita teoksiaan samojen salanimien alla. Brontët maksoivat itse kokoelman painokustannukset lontoolaisessa Aylott and Jonesissa, ja *Poems by Currer, Ellis and Acton Bell* julkaistiin vuonna 1846. Ensi julkaisunsa aikaan kokoelma ei menestynyt hyvin, ja sitä myytiin vain muutama kappale. Emily Brontën runot saivat kuitenkin jonkin verran huomiota osakseen. 

Sisaret jatkoivat kirjoittamista, ja vuotta myöhemmin vuonna 1847 julkaistiinkin kolmen sisaren esikoisromaanit. Emilyn romaani *[[Humiseva harju]]* kohtasi ristiriitaisen vastaanoton, mutta Charlotten teoksesta *[[Kotiopettajattaren romaani]]* tuli heti suuri arvostelu- ja myyntimenestys. Charlotten romaanin menestys ja Emilyn ja Annen kuolemat vuosina 1848 ja 1849 lisäsivät kiinnostusta sisarten teoksiin, ja Smith & Elder painoi runokokoelman uudestaan vuonna 1850. Charlotte keräsi uuteen painokseen jo menehtyneiden sisartensa ennen julkaisemattomia runoja. Kokoelman toinen painos menestyi ensimmäistä huomattavasti paremmin.

## Lähteet

## Aiheesta muualla
*''Poems by Currer, Ellis, and Acton Bell'' projekti Gutenbergissa
Sharon Wichman

**Sharon Wichman** (s. 13. toukokuuta 1952) on entinen yhdysvaltalainen uimari ja olympiavoittaja

Sharon Wichman voitti kultaa Méxicon 1968 olympialaisten 200 metrin rintauinnissa ajalla 2.44,4. Vaikka laji oli tuolloin jo kymmenettä kertaa olympialaisten ohjelmassa, tuli Wichmanista vasta matkan ensimmäinen yhdysvaltalainen olympiavoittaja. Samojen kisojen 100 metrin rintauinnissa hän saavutti pronssia 0,3 sekuntia Jugoslavian Đurđica Bjedoville ja 0,2 sekuntia Neuvostoliiton Galina Prozumenštšikovalle hävinneenä.

## Lähteet

* 
*
Masterpieces

**Masterpieces** () on ruotsalaisen power metal -yhtye HammerFallin julkaisema, covereita sisältävä albumi. Levy on äänitetty Saksassa  Gamma Ray -kitaristi Kai Hansenin omistamalla ja rakennuttamalla "Hansen Studios" -studiolla. Albumin kappaleesta "I Want Out" (alkuperäisesitys Helloween) on kuvattu myös musiikkivideo. U.D.O.-yhtyeen laulaja Udo Dirkschneider laulaa albumilla taustoja.

## Viittaukset
Albumin kannessa näkyy useita viittauksia kappaleiden alkuperäisesittäjiin. Helpoiten huomattavimmat ovat muun muassa seinään kirjoitettu "TS" (tarkoittaa Twisted Sisteriä),  Detroit -tienviittaa (tarkoittaa Kissiä), maasta nouseva Fender Stratocasterin kaula (viittaa Yngwie Malmsteeniin), Ruotsin lippu (viittaa HammerFalliin, eli itse yhtyeeseen), maassa oleva kurpitsa (viittaa Helloweeniin), kiveen spreiattu e -kirjain (viittaa Europeen)´, TS -logon alle spreiatut liekin sisällä olevat kitarat viittaavat Skid Row'hun. Kanteen tehdyt vinkit olivat esiarvauksia, joista joku saattoi jo arvata mitä oli tulossa.

## Kappaleet

## Kokoonpano
* Joacim Cans – laulu (paitsi kappaleet 5 ja 10)
* Oscar Dronjak – soolo- ja rytmikitara
* Pontus Norgren – soolo- ja rytmikitara (kappaleet 16–18)
* Anders Johansson – rummut (kappaleet 7–18)
* Fredrik Larsson – basso (kappaleet 1 ja 15–18)
* Udo Dirkschneider – taustalaulut
* Jesper Strömbland – rummut (kappale 1)
* Glen Jlungström – kitara (kappale 1)
* Patrik Rägling – rummut (kappaleet 1–5)
* Magnus Rosen – basso (kappaleet 2–14)
* Stefan Elmgren – kitara (kappaleet 5–15)
* Kai Hansen – laulu (kappale 5)

## Lähteet

## Aiheesta muualla
* 
*
Jan Henne

**Jan Margo Henne** (s. 11. elokuuta 1947) on entinen yhdysvaltalainen uimari ja olympiavoittaja.

Jan Henne voitti Méxicon 1968 olympialaisissa neljä mitalia. Hän oli 100 metrin vapaauinnin nopein ajalla 1.00,0. Lisäksi hän sijoittui toiseksi 200 metrin vapaauinnissa ja kolmanneksi 200 metrin sekauinnissa. Toisen kultamitalinsa hän sai 4&nbsp;×&nbsp;100 metrin vapaauintiviestissä, jossa hän ui viimeisen osuuden.

## Lähteet
* 
*
Vladimir Loskot

**Vladimir Mihailovitš Loskot** (; 24. elokuuta 1938 Kobzarivka, Ukrainan sosialistinen neuvostotasavalta – 15. toukokuuta 2021 Pietari, Venäjä) oli ukrainalais-venäläinen lintutieteilijä.

Loskot opiskeli eläintiedettä Kiovan valtiollisessa yliopistossa vuosina 1955–1960. Hän väitteli filosofian tohtoriksi Ukrainan tiedeakatemiassa 1974 ja Venäjän tiedeakatemiassa 1993. Vuodesta 1976 lähtien hän työskenteli Pietarissa Venäjän tiedeakatemiassa, johtavana tutkijana lintutieteen osastolla.

Loskot suoritti kenttätutkimuksia Ukrainassa, Kaukasuksella, Kazakstanissa, Turkmeniassa ja Tadžikistanissa, Etelä-Siperiassa (Altai, Tuva, Transbaikal), Venäjän Kaukoidässä ja eteläisillä Kuriileilla.

Loskot kirjoitti yli 90 tieteellistä artikkelia eri tieteellisiin sarjoihin.

Loskot nimesi linnuista ainakin aasiantörmäpääskyn alalajin *gavrilovi*.

## Lähteet
Paul Morand -palkinto

**Grand prix de littérature Paul-Morand** eli **Prix Paul-Morand** (suom. Paul Morand -palkinto) on vuonna 1977 perustettu Ranskan akatemian kirjallisuuspalkinto, joka myönnetään joka toinen vuosi. Ensimmäisen kerran palkinto myönnettiin 1980, jolloin sen sai Jean-Marie Gustave Le Clézio. Palkinnon arvo oli aluksi 300 000 frangia, vuodesta 2002 sen arvo on ollut 45&nbsp;000 euroa.

## Palkitut
* 1980: Jean-Marie Gustave Le Clézio
* 1982: Henri Pollès
* 1984: Christine de Rivoyre 
* 1986: Jean Orieux 
* 1988: Emil Cioran 
* 1990: Jean-François Deniau 
* 1992: Philippe Sollers 
* 1994: Andrée Chedid 
* 1996: Marcel Schneider 
* 1998: Daniel Rondeau 
* 2000: Patrick Modiano 
* 2002: Jean-Paul Kauffmann 
* 2004: Jean Rolin  
* 2006: Jean Echenoz
* 2008: Jacques Roubaud
* 2010: Olivier Rolin
* 2012: Patrick Grainville
* 2014: Gilles Lapouge
* 2018: Charles Dantzig
* 2020: Valère Novarina
* 2022: Éric Neuhoff
Lähde

## Katso myös
* Ranskan akatemia

## Lähteet

## Aiheesta muualla
* Paul Morand -palkinto Ranskan akatemian verkkosivuilla
Matti Koskela (salibandyn pelaaja)

**Matti Koskela** (s. 19. elokuuta 1987) on suomalainen salibandyn pelaaja. Pelipaikaltaan hyökkääjä. Hän on tuttu kasvo Suomen nuorten salibandymaajoukkueessa. Hän pelaa Nokian KrP:ssa. Ennen siirtymistä Nokialle, hän edusti tamperelaista Classicia. Koskelalla on kaksi SM–hopeaa Classicin vuosilta.

## Lähteet
Losing My Edge

**Losing My Edge** on yhdysvaltalaisen musiikkiyhtye LCD Soundsystemin ensimmäinen single ja samalla ensimmäinen julkaisu. Se julkaistiin 8. heinäkuuta 2002 singlenä ja yhtyeen nimikkoalbumilla tammikuussa 2005. Kappaleesta on tehty myös musiikkivideo.

## Yleistä

”Losing My Edge” -kappaleessa mainittiin useiden artistien ja yhtyeiden nimet, kuten Daft Punkin ja Beach Boysin. 

Kappale on James Murphyn käsialaa, ja se edustaa dance-punkia, indie electronicia sekä alternative dancea.

## Vastaanotto
Kappale on saanut kriitikoilta runsaasti myönteistä palautetta. Esimerkiksi yhdysvaltalainen Pitchfork Media -internetjulkaisu listasi 2000-luvun parhaiden kappaleiden joukossa ”Losing My Edgen” sijalle 13. Listamenestystä singlelle ei kuitenkaan ole kertynyt; se ei ole yltänyt esimerkiksi Yhdysvaltojen, Saksan tai Ison-Britannian singlelistoille.

## Julkaisut
Singlestä on otettu kaksi painosta, joista kummatkin vinyylilevylle ja kummatkin vuonna 2002.

### Painoksia
* Lähde:

## Singlen sisältö
* Kaikki kappaleet kirjoittanut James Murphy.
**A-puoli**
#
**B-puoli**
#

## Lähteet
Keminmaan kunnankirjasto

**Keminmaan kunnankirjasto** on Keminmaalla toimiva yleinen kirjasto. Se palvelee Laurilassa lähellä Keminmaan keskuskoulua ja Keminmaan lukiota sijaitsevan pääkirjaston välityksellä. Kunnankirjastoon palveluihin kuuluu myös Keminmaata kiertävä kirjastoauto.

Keminmaan kirjasto on osa Lapin kirjastoa, eli Lapin maakunnassa toimivaa kirjastokimppaa.

Vuonna 1980 valmistuneen kirjastotalon sisäänkäynnin yllä, kadunpuoleisessa julkisivussa on kuvanveistäjä Ensio Seppäsen suunnittelema reliefiteos (1981). Teosesittelyn mukaan reliefi kuvaa Keminmaan kunnan menneisyyttä ja voimakasta uskoa tulevaan.

Vuonna 2023 Keminmaan kunnankirjaston kokoelmiin kuului noin 62&nbsp;600 nidettä, joista noin 56&nbsp;600 oli kirjoja. Lainoja tehtiin noin 101&nbsp;500 ja fyysisiä käyntejä noin 41&nbsp;800. Yksittäisiä lainaajia oli noin 2&nbsp;000, ja lainoista noin 16&nbsp;800 tehtiin kirjastoauton kautta. Toimintakulut olivat noin 321&nbsp;000 euroa.


## Lähteet

## Aiheesta muualla
*Keminmaan kunnankirjaston verkkosivut
Joe Morello

**Joseph A. ”Joe” Morello** (17. heinäkuuta 1928 Springfield, Massachusetts – 12. maaliskuuta 2011) oli yhdysvaltalainen muusikko. Hän aloitti kuusivuotiaana viulun soiton, ja soitti ensimmäisen kerran orkesterissa kolme vuotta sen jälkeen. Morello kuitenkin siirtyi viulunsoitosta rumpuihin, joiden soittajana hänet tunnetaan parhaiten.

## Osittainen iskografia
### Orkesterinjohtajana
* *The Joe Morello Sextet* (Intro, 1956)
* *Joe Morello* (RCA, 1962)
* *Its About Time* (1962)
* *Another Step Forward* (Ovation, 1972)
* *Going Places* (Digital Music Products, 1993)
* *Morello Standard Time* (DMP, 1994)

### Sessiomuusikkona
#### Gary Burton
* *New Vibe Man in Town* (RCA, 1961)
* *Who Is Gary Burton?* (RCA, 1962)

#### Dave Brubeck
* *[[Time Out]]*
* *Short’nin’ Bread*
* *Time Further Out*
* *Countdown—Time in Outer Space*
* *At Carnegie Hall*
* *For Drummers Only*

## Lähteet
Claud Buchanan Ticehurst

**Claud Buchanan Ticehurst** (1881 St. Leonards-on-Sea, Sussex – 17. helmikuuta 1941) oli englantilainen lintutieteilijä.

Ticehurst opiskeli ensin Tonbridge Schoolissa ja myöhemmin St John's Collegessa Cambridgessa. Alun perin hän sai lääketieteellisen koulutuksen, mutta pian hän ryhtyi keräilemään lintuja ja matkusteli Euroopassa yhdessä John Lewis James Bonhoten ja Hugh Whistlerin kanssa. Hänen 10&nbsp;000 nahan kokoelmansa testamentattiin British Museumille.

Ensimmäisessä maailmansodassa Ticehurst palveli Britannian armeijassa kirurgina, käyden Basrassa ja Quettassa. Jälkeenpäin hänestä tuli Etelä-Aasian linnuston asiantuntija, näin seuraten Philip Lutley Sclateria. Kuollessaan 1941 hän työskenteli Whistlerin kanssa aihetta käsittelevän käsikirjoituksen parissa, ja kun Whistlerkin kuoli parin vuoden kuluttua, jäi teos julkaisematta.

Ticehurstin veli Norman Frederick Ticehurst (1873-1960) oli myös lintutieteilijä.

C. B. Ticehurst nimesi linnuista muun muassa aasiantörmäpääskyn alalajin *indica*.

## Teokset
* *The birds of Sind*, 1922. The Ibis.
* *The birds of Mesopotamia*, 1921. Journal of the Bombay Natural History Society.
* *On the ornithology of Albania*, 1932.
* *A History of the Birds of Suffolk*, 1932.
* *A Systematic review of the genus Phylloscopus*, 1938.

## Lähteet
Naamiokerttulit

**Naamiokerttulit** (*Geothlypis*) on kerttuleiden heimoon kuuluva lintusuku. Sukuun kuuluu BridLife Suomen luokituksen mukaan 12 lajia.

## Naamiokerttuleihin (''Geothlypis'') kuuluvia lajeja
* Bahamannaamiokerttuli *Geothlypis rostrata*
* Kaliforniannaamiokerttuli *Geothlypis beldingi*
* Kolumbiannaamiokerttuli *Geothlypis semiflava*
* Korpikerttuli *Geothlypis philadelphia*
* Lehtokerttuli *Geothlypis formosa*
* Luhtanaamiokerttuli *Geothlypis aequinoctialis*
* Meksikonnaamiokerttuli *Geothlypis nelsoni*
* Naamiokerttuli *Geothlypis trichas*
* Niittynaamiokerttuli *Geothlypis poliocephala*
* Nokiotsakerttuli *Geothlypis speciosa*
* Suolakkokerttuli *Geothlypis flavovelata*
* Valkoluomikerttuli *Geothlypis tolmiei*

## Lähteet

## Aiheesta muualla
*ITIS: Geothlypis
Dean Amadon

**Dean Amadon** (5. kesäkuuta 1912 Milwaukee, Wisconsin – 12. tammikuuta 2003 Tenafly, New Jersey) oli yhdysvaltalainen lintutieteilijä.

Amadonin vanhemmat olivat Arthur ja Mary Amadon. Vuonna 1940 hän avioitui Octavia Gardellan kanssa, ja heille syntyi kaksi tytärtä, Susan ja Emily.

Amadon väitteli filosofian tohtoriksi Cornellin yliopistossa 1947. Vuonna 1937 hän liittyi American Museum of Natural Historyn henkilökuntaan New Yorkissa, ja toimi museon lintutieteellisen osaston johtajana vuodesta 1957 vuoteen 1973. Amadon oli American Association for the Advancement of Science tiedeseuran jäsen, American Ornithologists' Unionin (AOU) puheenjohtaja 1964–1966 ja Linnaean Societyn jäsen.

Amadon erikoistui petolintuihin, mutta hän nimesi myös muun muassa filippiinientiheikkötimalin (*Micromacronus leytensis*) ja isotörmäpääskyn alalajin *parvula*.

## Teoksia
* *Eagles, Hawks and Falcons of the World* (1968), yhdessä Leslie H. Brownin kanssa).
* *Curassows and Related Bird* (1973), yhdessä Jean Delacourin kanssa.

## Lähteet
Mullingin kirja

**Mullingin kirja** on irlantilainen taskuevankeliumikirja 600-luvulta. Kirja on todennäköisesti alun perin kopioitu pyhän Molingin käsikirjoituksesta. Teksti sisältää neljä evankeliumia, jumalanpalveluksen, johon kuuluu Apostolinen uskontunnustus, sekä pohjapiirroksen St. Molingin luostarista. Kirjoitus on hienoa irlantilaista kaunokirjoitusta. Koristukseen kuuluvat koristetut alkukirjaimet ja säilyneet kolme evankelistaa: Matteus, Markus ja Johannes.
Rouvroy

**Rouvroy** tarkoittaa seuraavia paikkoja:

* Rouvroy, kunta Belgiassa
* Rouvroy, kunta Aisnen departementissa Ranskassa
* Rouvroy-sur-Audry, kunta Ardennesin departementissa Ranskassa
* Rouvroy, kunta Pas-de-Calais’n departementissa Ranskassa

**Rouvroy** tarkoittaa seuraavia henkilöitä:

* Louis de Rouvroy, Saint-Simonin herttua, ranskalainen kirjailija
Hapsuperä

**Hapsuperä** (*Micromacronus leytensis*) eli aiemmalta nimeltään **filippiinientiheikkötimali** on Filippiinien kotoperäinen varpuslintulaji. Aikaisemmin laji luettiin timaleihin, mutta nykyään se luokitellaan herttuihin

## Esiintyminen
Hapsuperä on Filippiinien endeeminen lintulaji. Sen elintavoista tiedetään vain vähän ja lajin taksonomiakin on kiistanalainen.

## Elinympäristö
Trooppiset ja subtrooppiset alavien maiden metsät ja vuoristometsät.

## Lähteet
Hamdi Marzouki

**Hamdi Marzouki** (, s. 23. tammikuuta 1977 Tunis) on tunisialainen jalkapalloilija, pelipaikaltaan puolustaja. Hän edustaa Tunisian Ligue 2:ssa pelaavaa AS Gabèsia.

## Ura
Marzouki aloitti uransa kotimaassaan Tunisiassa Club Africainin joukkueessa, jossa hän voitti Tunisian cupin vuonna 2000. Marzouki oli myös mukana vuoden 2002 MM-kisoissa Tunisian maajoukkueessa.

## Saavutukset
* Tunisian cup: 2000, 2003

## Lähteet
* National Football Teams
Dalimilin kronikka

**Dalimilin kronikka** tai **Niin-sanotun Dalimilin kronikka** (tšekiksi *Dalimilova kronika; Kronika tak řečeného Dalimila*) on ensimmäinen tšekin kielellä kirjoitettu kronikka. Sen teki 1300-luvun alussa tuntematon kirjoittaja runomuodossa. Kronikka kokoaa yhteen aiempien latinaksi kirjoitettujen tšekkiläisten kronikoiden tietoja ja kirjoittajan omia kokemuksia. Kronikka päättyy vuoteen 1314, mutta se on yleensä julkaistu sisältäen myöhempien kirjoittajien merkintöjen kanssa, jotka kuvaavat tapahtumia vuoteen 1319 asti.
Annikki Suni

**Ritva Annikki Suni** (vuosina 1966–1972 **Malinen**; 8. elokuuta 1941 Lappeenranta – 29. heinäkuuta 2012 Helsinki) oli suomalainen kirjallisuuden kääntäjä.

## Ura
Suni valmistui filosofian kandidaatiksi Helsingin yliopistosta vuonna 1967. Hän työskenteli 1960-luvulta alkaen Yleisradion palveluksessa. Hän toimi paitsi kääntäjänä myös toimittajana ja ohjelmia ostavana filmitoimittajana. Vuonna 1983 hän siirtyi vapaaksi suomentajaksi.

Sunin ensimmäiset kirjasuomennokset ovat 1970-luvulta. Hän keskittyi alkujaan ranskankielisten kirjojen suomentamiseen; käännettyjä teoksia ranskasta suomeksi on yli sata.

Sunin suomentamia tunnettuja teoksia ovat muun muassa Simone de Beauvoirin *[[Toinen sukupuoli]]* ja saman tekijän *Perhetytön muistelmat*, Milan Kunderan romaanit *Kiireettömyys*, *Identiteetti* ja *Tietämättömyys* sekä vuoden 2008 kirjallisuuden nobelistin Jean-Marie Gustave Le Clézion *Alkusoitto*, *Kaupunki nimeltä Onitsha* ja *Harhaileva tähti*. Lisäksi Suni suomensi Tahar Ben Jellounin, Andreï Makinen ja Nancy Hustonin teoksia.

Suni kirjoitti kissoista Eläinmaailma-lehteen ja muun muassa vastasi lehdessä kissoja koskeviin kysymyksiin.

## Palkintoja
Sunille myönnettiin Mikael Agricola -palkinto kahdesti. Vuonna 1985 hänet palkittiin kolmen teoksen, Gustave Flaubertin *Salambo*, Michel Tournier’n *Pierrot ja yön salaisuudet* ja Nathalie Sarrauten *Lapsuus*, suomennoksista ja vuonna 2008 Marcel Proustin *[[Kadonnutta aikaa etsimässä]]* -sarjan päätösosan *Jälleenlöydetty aika* suomennoksesta. Vuonna 1983 hänelle myönnettiin Valtion kääntäjäpalkinto ja vuonna 2003 Pro Finlandia -mitali. WSOY:n kirjallisuussäätiön tunnustuspalkinnon hän sai kahtena vuonna, 1983 ja 1998. Suni sai vuonna 2009 yhdessä Ville Keynään kanssa Arts et Lettres -ritarikunnan ritarimerkit työstään ranskalaisen kirjallisuuden suomentajina.

## Yksityiselämä
Sunin toinen puoliso vuodesta 1989 oli toimittaja, kirjailija ja Suomen elokuva-arkiston entinen johtaja Kaarle Stewen.

## Lähteet

## Aiheesta muualla
* Annikki Sunin muistokirjoitus ''Helsingin Sanomissa''
*
Rouvroy (Belgia)

**Rouvroy** on kunta Belgiassa Valloniassa Luxembourgin maakunnassa. Kunta on osa Virtonin arrondissementtia. Pinta-alaa Rouvroylla on 27,68 neliökilometriä. 1. tammikuuta 2008 kunnassa oli 2&nbsp;067 asukasta ja asukastiheys oli 75 as./km². Kunnan pormestarina toimii Stéphane Herbeuval.

Nykyinen Rouvroyn kunta syntyi vuonna 1976, kun Couvreux, Dampicourt, Harnoncourt, Lamorteau, Montquintin, Rouvroy ja Torgny yhdistyivät.

Kunnasta on matkaa Virtoniin viisi kilometriä, maakunnan pääkaupunkiin Arloniin 30 kilometriä ja Luxemburgiin noin 50 kilometriä. Rouvroyn naapurikunnat ovat Meix-devant-Virton pohjoisessa, Virton koillisessa, Épiez-sur-Chiers kaakossa, Velosnes etelässä, Écouviez lounaassa, Verneuil-Petit lännessä ja Thonne-la-Long luoteessa. Viisi viimeisenä mainittua kuntaa ovat osa Ranskaa.

Belgian eteläisin piste sijaitsee Rouvroyn Torgnyn kylässä.

## Lähteet

## Aiheesta muualla

* Kunnan kotisivut
Sinclair QL

**Sinclair QL** (QL tarkoittaa *Quantum Leap*, suomeksi kvanttihyppy) oli Sinclair Researchin valmistama mikrotietokone, joka julkaistiin vuonna 1984.

Amstradin ostettua Sinclairin tietokonetuotannon se lopetti QL:n valmistuslinjaston.

## Kehitys
Clive Sinclair ei pitänyt ajatuksesta, että yhtiön aiempi tietokonemalli ZX Spectrum nähtiin pelikoneena. Hän halusi kilpailla kannattavimmilla yrityskoneiden markkinoilla. Vaikka tietokone oli kilpailijoitaan halvempi sen kehitys oli kiirehditty, mikä johti huonoon luotettavuuteen ja varhainen tuotantoerä aiheutti koneen maineen menetyksen pian markkinoille saapumisen jälkeen.

QL suunniteltiin epäyhteensopivaksi Spectrumin kanssa ja ohjelmistoyhtiöitä kannustettiin tekemään yrityssovelluksia kuten taulukkolaskenta- ja kirjanpito-ohjelmia.

QL:n julkaisu oli tammikuussa 1984, mutta se tuli saataville vasta toukokuussa 1984.

## Tekniset tiedot

Useiden muiden 1980-luvun kotimikrojen tapaan QL:n suoritin ja muisti sijaitsivat näppäimistön sisällä. 
Lisäksi tarvittiin kuvaruuduksi televisio tai monitori. 

Tallennusvälineenä toimi Sinclairin oma mikrokasetti, mutta levykeasemia sekä kiintolevyjä oli saatavana lisävarusteena.

Koneen näppäimistö oli valmistettu kovamuovista toisin kuin edeltävän ZX Spectrumin kuminäppäimistö, ja se oli suunniteltu sopivaksi myös konekirjoituskäyttöön. 

Tietokoneen suoritin oli Motorola 68008, joka oli objektikooditasolla yhteensopiva Motorola 68000:n kanssa, mutta ei suorittimen pinnien kannalta. 68008:ssa oli 8-bittinen dataväylä ja paketoinnista riippuen 20- tai 22-bittinen osoiteväylä. Koska dataväylä on pienempi kuin 68000:ssa se tarvitsee kaksi kertaa enemmän muistihakua käskyjen ja datan hakemiseen, joka tekee siitä hitaamman samalla kellotaajuudella.

Suorittimen kellotaajuus oli 7,5 megahertsiä. Koneen keskusmuistina oli 128 kilotavua RAM-muistia. 48 kilotavun ROM-muisti sisälsi moniajoa tukevan Sinclair QDOS-käyttöjärjestelmän ja SuperBASIC-ohjelmointikielen. Lisäksi koneessa oli Intel 8049 -apusuoritin ja lukuisia liitinvaihtoehtoja.

QL oli ensimmäinen Motorola 68000 -sarjan suoritinta käyttävä koteihin suunnattu tietokone. Hieman myöhemmin markkinoille tulivat myös Apple Macintosh, Amiga ja Atari ST.

QL:ssä oli kaksi grafiikkatilaa: kahdeksanvärinen 256 × 256 pikselin ja nelivärinen 512 × 256 pikselin tila.

Ääniominaisuuksista vastasi yksinkertainen PC-yhteensopivien sisäisen "piipperin" kaltainen kaiutin.

## Kloonit

Sinclari QL -klooneja tuotettiin erityisesti 1980-luvun lopussa alkuperäisen laitteen valmistuksen jo päätyttyä. Tärkein valmistaja oli Cambridge System Technology, jonka CST Thor -tietokoneet olivat yhteensopivia QL:n kanssa. Tehokkaimmissa malleissa oli Motorola 68020 -suoritin täydennettynä Motorola 68881 -matematiikkasuorittimella, ja niiden laitteisto oli jaoteltu PC-tyylisesti erilliseen keskusyksikköön, näppäimistöön, hiireen ja näyttöön.

## Tunnettuja QL-käyttäjiä

*Linus Torvalds
*Tatu Kosonen

## Lähteet

## Aiheesta muualla

* Sinclair QL Hardware FAQ
Emïr Mkademi

**Emïr Mkademi** (, s. 20. elokuuta 1978 Tunisia) on tunisialainen jalkapalloilija, pelipaikaltaan puolustaja. Hän pelaa tällä hetkellä egyptiläisessä Itesalatissa. Marzouki aloitti uransa kotimaassaan Tunisiassa vuonna 1998 ja voitti muun muassa Afrikan cup-voittajien cupin vuonna 2003. Hän oli myös mukana Tunisian maajoukkueessa vuoden 2002 MM-kisoissa.

## Saavutukset
* Tunisian liigamestaruus: 2004
* Afrikan cup-voittajien cup: 2003

## Lähteet
* National Football Teams
Juha Isolehto

**Juha Marko Isolehto** (s. 6. kesäkuuta 1968 Kauhajoki) on suomalainen korkeushyppääjä, joka on uransa jälkeen toiminut valmennustehtävissä. Hän edusti aktiiviurallaan Vaasan Vasamaa ja häntä valmensi Aatto Isolehto.

Isolehto sijoittui kymmenenneksi Splitin EM-kilpailuissa 1990 tuloksella 224 cm. Tokion 1991, Stuttgartin 1993 ja Göteborgin 1995 MM-kilpailuissa hän ei selviytynyt loppukilpailuun, kuten ei myöskään Helsingin EM-kilpailuissa 1994. Hallikilpailuissa hän jäi karsintaan sekä Toronton MM-kilpailuissa 1993 että Pariisin EM-kilpailuissa 1994.

Isolehto hyppäsi oman ennätyksensä ja tuolloisen Suomen ennätyksen 230 cm voittaessaan Euroopan cupin 1. divisioonan kilpailun Turussa 10. kesäkuuta 1995. Hän on hypännyt lisäksi kaikkien aikojen parhaan suomalaistuloksen vauhdittomassa pituushypyssä: 362 cm hallikilpailuissa vuonna 1994 .

## Aikuisten SM-mitalit
### Ulkoradat
*Kultaa: Helsinki 1991 (tulos 224 cm), Jyväskylä 1992 (222), Mikkeli 1993 (224), Tuusula 1994 (222), Lapua 1995 (223), Lappeenranta 1997 (224)
*Pronssia: Oulu 1990 (218)
### Sisäradat
*Kultaa: Kuopio 1993 (tulos 222 cm), Jyväskylä 1994 (224)
*Hopeaa: Tampere 1992 (218), Kuopio 1996 (219)
*Pronssia: Turku 1990 (216) 

## Lähteet
*
*
### Viitteet
Anis Boujelbène

**Anis Ahmed Boujelbene** (, s. 6. helmikuuta 1978 Tunis, Tunisia) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa CS Sfaxienia.

## Ura
Boujelbene aloitti uransa kotimaassaan CS Sfaxienissa, jota hän edusti vuosien 1998–2006 aikana ennen siirtymistään Egyptiin. Tunisiassa Boujelbene voitti liigamestaruuden, Tunisian cupin, sekä Tunisian liigacupin. Al-Ahlissa hän saavutti muun muassa Egyptin valioliigan lisäksi Afrikan Mestarien liigan voiton vuonna 2008. Kauden 2008-2009 päätteeksi Boujelbene siirtyi Club Africainiin.

Kesäkuussa 2010 Boujelbene palasi takaisin kasvattajaseuraansa CS Sfaxieniin.

### Maajoukkueura
Boujelbene on pelannut maajoukkueessa katkonaisesti. Hän edusti maataan vuosina 2001–2002, mutta pelasi seuraavan kerran vuonna 2006 ja sittemmin 2008. Yhteensä hän on pelannut 19 maaottelua ja tehnyt niissä kaksi maalia.

## Saavutukset
* Afrikan Mestarien liiga: 2008
* Egyptin valioliiga (2): 2008, 2009
* Egyptin Super Cup: 2008
* Afrikan Super Cup (2): 2007, 2009
* Tunisian-mestaruus: 2005
* Tunisian cup: 2004
* Tunisian liigacup: 2003
* Arabian Mestarien liiga (2): 2000, 2004

## Lähteet
* National Football Teams
* Kawarji

### Viitteet
Kymco Super 9

**Kymco Super 9** on kaksitahtinen skootteri, jota valmistaa taiwanilainen Kwang Yang Motor Company, Ltd.

Skootteria on valmistettu vuodesta 2002, ja se edustaa Kymcon skootterimalliston urheilullista puolta. Skootterista valmistetaan kahta mallia, AC (ilmajäähdytteinen) ja LC (nestejäähdytteinen). LC-mallissa on takana levyjarru sekä mittaristossa kierroslukumittari. Super 9:n maahantuonti Suomeen on ollut vuodesta 2009 katkolla.
Syynä saattaa ainakin osittain olla EU:n asettamat direktiivit koskien pakokaasujen päästöarvoja.

## Aiheesta muualla
*Kymcon tehtaan kotisivut
*Kymcon suomenkieliset kotisivut
Tina Rättyä

**Tina Maria Rättyä** (s. 12. marraskuuta 1968 Pietarsaari) on entinen suomalainen seitsenottelija. Hän edusti IF Drottia ja häntä valmensivat Raimo Alanen ja Antti Haapalahti.

Rättyä teki otteluennätyksensä 6241 pistettä sijoittuessaan kahdeksanneksi Helsingin EM-kilpailuissa 1994. Barcelonan olympialaisissa 1992 hän sijoittui 20:nneksi. MM-kilpailuissa hän oli kolmastoista sekä Tokiossa 1991 että Stuttgartissa 1993. Göteborgin MM-kilpailuissa 1995 Rättyä otteli 16:nneksi. Sisäratojen EM-kilpailuissa Pariisissa 1994 hän oli viisiottelussa kymmenes.

Rättyä voitti seitsenottelun Suomen mestaruuden Hämeenlinnassa 1988, Turussa 1989 ja Helsingissä 1991. SM-hopeaa hän sai Oulussa 1990, Jyväskylässä 1992 ja Tampereella 1996. Viestinjuoksun SM-kilpailuissa hän saavutti kultaa 4 × 400 metrin viestissä Kalajoella 1997. Hallikilpailuissa Rättyä voitti viisiottelun Suomen mestaruuden Tampereella 1991, Oulussa 1993 sekä Kuopiossa 1994 ja 1995. SM-hopeaa hän sai Kuortaneella 1989.

## Ennätykset
### Ulkoradat
*200 metriä – 24,55 (1994)
*800 metriä – 2.11,01 (1994)
*100 m aidat – 13,74 (1994)
*Korkeus – 179 (1986)
*Pituus – 615 (1993)
*Kuula – 13,58 (1994)
*Keihäs (vanha malli) – 49,02 (1992)
*Seitsenottelu – 6241 (1994)
### Sisäradat
*800 metriä – 2.17,06 (1993)
*60 m aidat – 8,44 (1995)
*Korkeus – 179 (1993)
*Pituus – 630 (1993)
*Kuula – 13,81 (1994)
*Viisiottelu – 4528 (1993)

## Lähteet
*
*
Rikkaat Internet-sovellukset

**Rikkaat Internet-sovellukset** () oli 2000-luvun alun ajatus Web-sovelluksista, jotka toimisivat kuten tietokoneen työpöytäohjelmat, mutta joita ajettaisiin selaimessa. Termin keksi Macromedia kuvaamaan Macromedia Flash MX -tuotettaan vuonna 2002 (myöhemmin Adobe Flash).

Nämä ovat Internetista ladattavia sovelluksia, joiden ominaisuudet ja toiminnallisuus muistuttavat perinteisiä tietokoneiden sovellusohjelmia. Rikkaissa Internet-sovelluksissa sovelluksen latauksen jälkeen suuri osa prosessoinnista tapahtuu selaimessa. Selain ja palvelin kommunikoivat asynkronisesti. Käyttöliittymän toteutuksessa on käytetty korkeaa interaktiotasoa tarjoavia komponentteja. Asiakkaan puoleinen osa sovelluksesta voidaan toteuttaa joko Web-selaimen päällä toimivilla tekniikoilla tai Web-toimitusta hyödyntävillä tekniikoilla. RIA-teknologioita ovat esimerkiksi Ajax, Adobe Flex, Adobe Air ja Microsoftin Silverlight.

Yleisin tekniikka Flash kärsi monista ongelmista ja tietoturva-aukoista. Apple ei ikinä lisännyt tukea sille iPhoneen tai Safari-selaimeen ja teollisuudessa oli konsensus siirtyä standardinmukaiseen HTML5-tekniikkaan.
Vuonna 2012 Adobe lakkautti Flashin tuen mobiilissa ja televisioissa. Heinäkuussa Adobe 2017 lopettavansa Flash Playerin kehittämisen ja jakelun vuoden 2020 lopussa.

## Lähteet

## Aiheesta muualla
*Poikonen, Mikko Matias: Rikkaat Internet-sovellukset - Kandidaatintutkielma, Jyväskylän Yliopisto 2006
Donna De Varona

**Donna Elizabeth De Varona** (s. 26. huhtikuuta 1947) on entinen yhdysvaltalainen uimari ja olympiavoittaja

Donna De Varona voitti 17-vuotiaana kaksi kultamitalia Tokion 1964 olympialaisissa. Hänestä tuli naisten 400 metrin sekauinnin kaikkien aikojen ensimmäinen olympiavoittaja. Hänen voittoaikansa oli 5.18,7, ja hän voitti toiseksi sijoittuneen Sharon Finneranin 5,4 sekunnilla. Toisen kultamitalinsa hän sai 4&nbsp;×&nbsp;100 metrin vapaauintiviestissä, jossa hän ui toisen osuuden ja jonka Yhdysvallat voitti ME-ajalla 4.03,8.

## Lähteet

* 
*
Kimmo Pallonen

**Kimmo Kaarlo Juhani Pallonen** (s. 17. tammikuuta 1959 Jyväskylän maalaiskunta) on entinen suomalainen seiväshyppääjä. Hän edusti Raahen Vesaa ja häntä valmensi Auvo Pehkoranta.

Pallonen sijoittui viidenneksi Los Angelesin olympialaisissa 1984 tuloksella 545 cm. Sisäratojen EM-kilpailuissa hän sijoittui 12:nneksi 
Wienissä 1979 hypättyään 520 ja 14:nneksi Lievinissä 1987 tuloksella 540. Pariisin MM-hallikisoissa 1985 hän oli kahdeksas hypättyään 540.

Pallonen voitti ulkoratojen Suomen mestaruuden Helsingissä 1979, Oulussa 1981, Kajaanissa 1984 ja Lahdessa 1985. SM-pronssia hän sai Kouvolassa 1982. Hallikisoissa hän voitti Suomen mestaruuden Turussa 1984.

Pallonen hyppäsi ennätyksensä 556 cm Raahessa 11. heinäkuuta 1982. Hallissa hän ylitti parhaimmillaan 550 Taivalkoskella 1983.

## Lähteet
*
*
Sharon Stouder

**Sharon Marie Stouder** (9. marraskuuta 1948 – 23. kesäkuuta 2013) oli yhdysvaltalainen uimari ja olympiavoittaja.

Sharon Stouder voitti 15-vuotiaana kolme kultamitalia ja yhden hopean Tokion 1964 olympialaisissa. Hän ui 100 metrin perhosuinnissa maailmanennätyksen 1.04,7 ja voitti entisen ME-uimarin Ada Kokin 0,9 sekunnilla. Hän ui ensimmäisen osuuden 4&nbsp;×&nbsp;100 metrin vapaauintiviestissä ja kolmannen osuuden 4&nbsp;×&nbsp;100 metrin sekauintiviestissä, ja molemmissa Yhdysvallat voitti kultaa ME-ajalla. Hopeaa Stouder sai 100 metrin vapaauinnissa, jossa hänestä ajallaan 59,9 tuli kaikkien aikojen toinen minuutin alittanut naisuimari. ME-nainen Dawn Fraser oli kuitenkin 0,4 sekuntia nopeampi.

## Lähteet
* 
* 

### Viitteet
Cathy Ferguson

**Cathy Jean Ferguson** (s. 17. heinäkuuta 1948) on entinen yhdysvaltalainen uimari ja olympiavoittaja

Cathy Ferguson voitti 16-vuotiaana kaksi kultamitalia Tokion 1964 olympialaisissa.  Hän ui 100 metrin selkäuinnissa maailmanennätyksen 1.07,7 ja voitti Christine Caronin 0,2 sekunnilla ja maailmanennätystä ennen loppukilpailua hallussaan pitäneen Virginia Duenkelin 0,3 sekunnilla. Hän ui ensimmäisen osuuden 4&nbsp;×&nbsp;100 metrin sekauintiviestissä, jossa Yhdysvallat voitti kultaa ME-ajalla 4.33,9.

## Lähteet

* 
*
General

**General** on yksi Ruotsin suosituimmista nuuskamerkeistä. Kuten monia muita Swedish Matchin nuuskamerkkejä myös Generalia on valmistettu 1800-luvulta lähtien.

Generalia kuvataan usein hienona ja eleganttina nuuskana. Se maistuu selvästi tupakalta ja luo täten oman makunsa. Generalia on sekä pussi- että irtonuuskana. Generaalia on myös saatavilla lakritsin, mintun ja savuisen tammen makuisena.

Vuonna 2011 lanseerattiin G.3-nuuskasarja, joka eroaa tavallisesta Generalista korkeammalla nikotiinipitoisuudellaan. Vuonna 2015 lanseerattiin XRange-sarja, josta löytyy myös Generalin nuuskia. Nämä nuuskat eroavat tavallisesta muun muassa slim fit -pusseilla ja vähäisellä valutuksella.

## Lähteet
*Generalin kotisivut
*Snusfest nuuska-arvostelu

### Viitteet
Virginia Duenkel

**Virginia Ruth ”Ginny” Duenkel** (s. 7. maaliskuuta 1947) on entinen yhdysvaltalainen uimari ja olympiavoittaja.

Duenkel osallistui vuoden 1964 olympialaisiin Tokiossa. Hän lähti 100 metrin selkäuinnin loppukilpailuun maailmanennätyksen haltijana ja ui vanhan ennätyksensä alittaneen ajan 1.08,0, mutta jäi silti pronssille. Neljä päivää myöhemmin hän voitti olympiakultaa 400 metrin vapaauinnissa ajalla 4.43,3.

## Lähteet

* 
* 

## Aiheesta muualla
* Virginia Duenkel Sports Reference -sivuston tietokannassa
Catch (nuuska)

**Catch** on Swedish Matchin valmistama nuuskamerkki. Catch-merkkiset nuuskakiekot tulivat Ruotsin kauppoihin vuonna 1984. Catch on erikoistunut maustettuun pussinuuskaan. Makuihin kuuluu muun muassa menthol, minttu, cassis, lakritsi ja eukalyptus. Catch-nuuskaa myydään 24 gramman, 10 gramman ja 6 gramman rasioissa.

## Aiheesta muualla
*Catch Swedish Matchin sivuilla
Napapiirin huumaa

**Napapiirin huumaa** on Mikko Alatalon albumi vuodelta 1989. Se äänitettiin Mikkelin Päämajassa 1988.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Robert Windle

**Robert George Windle** (s. 7. marraskuuta 1944) on australialainen uimari ja olympiavoittaja.

Robert Windle voitti olympiakultaa Tokion 1964 olympialaisten 1&nbsp;500 metrin vapaauinnissa ajalla 17.01,7. Hän toi 4&nbsp;×&nbsp;100 metrin vapaauintiviestissä ankkuriosuuden uimarina Australian pronssille. Hän ui viimeisen osuuden myös 4&nbsp;×&nbsp;200 metrin vapaauintiviestissä, jossa Australia sijoittui neljänneksi.

Méxicon 1968 olympialaisissa Windle saavutti hopeaa 4&nbsp;×&nbsp;200 metrin vapaauintiviestissä ja pronssia 4&nbsp;×&nbsp;100 metrin vapaauintiviestissä. Lisäksi hän sijoittui 200 metrin vapaauinnissa kuudenneksi.

## Lähteet
* 
* 

### Viitteet
Pandareos

**Pandareos** (, ) oli kreikkalaisessa mytologiassa Miletoksen kuninkaan Meropsin poika.

Tarun mukaan Pandareos varasti kultaisen koiran Zeuksen temppelistä Kreetalla ja luovutti sen ystävälleen Tantalokselle. Kun hän halusi koiran myöhemmin takaisin itselleen, Tantalos vakuutti, ettei hänellä enää sitä ollut. Tämän pyhäinhäväistyksen takia Zeus muutti Pandareoksen kiveksi sekä heitti Sipylos-vuoren Tantaloksen päälle.

Pandareoksella oli vaimonsa Hermothoen kanssa useita tyttäriä. Vanhin heistä oli Aedon ja nuorimmat Kleothera ja Merope – tai toisen lähteen mukaan Kameiro ja Klytie. Vanhempiensa kuoleman jälkeen jumalat ottivat heidän kasvatettavikseen ja antoivat heille runsaasti lahjoja: Hera antoi heille kauneutta ja viisautta, Artemis pituutta ja Athene opetti heitä tekemään kauniita esineitä. Mutta kun Afrodite oli pyytämässä lupaa Zeukselta viedä tyttäret naimisiin, harpyijat sieppasivat nämä ja antoivat heidät erinyksille.

## Lähteet
IK Sirius BK

**IK Sirius BK** (*Idrottsklubben Sirius Bandyklubb*) on urheiluseura IK Siriuksen jääpallojaosto Uppsalasta, Ruotsista. Seuran jääpallon miesten edustusjoukkue pelaa maan pääsarjassa Elitserienissä.

## Historia
Sirius osallistui jääpallon Ruotsin mestaruuskilpailuihin ensimmäistä kertaa vuonna 1915. Alkuaikoina se jäi paikallisvastustajan IFK Uppsalan varjoon, joka oli 1910-luvulla Ruotsin hallitseva jääpalloseura. Sirius voitti ensimmäisen Ruotsin mestaruutensa vuonna 1921, jolloin se onnistui vihdoin voittamaan loppuottelussa paikallisvastustaja IFK Uppsalan maalein 5-2. Toinen mestaruus tuli heti seuraavana vuonna 1922. Seuraavaa Siriuksen mestaruutta saatiin odottaa 1960-luvulle, jolloin seura voitti kolmesti mestaruuden. 1960-luvun menestysjakson jälkeen Sirius ei ole saavuttanut mestaruutta.

## Saavutukset
**Saavutuksia Ruotsin pääsarjassa**
* **5 mestaruutta:** 1921, 1922, 1961, 1966, 1968.
* **5 hopeaa:**  1918, 1926, 1928, 1960, 1962
**Kansainvälisiä saavutuksia**
*maailmancupin voitto 1992

## Lähteet

## Aiheesta muualla
* Sirius Bandy, virallinen sivu
* Sirius SvenskaFans-sivustolla
Aedon

**Aedon** () oli kreikkalaisessa mytologiassa Pandareoksen tytär ja Homeroksen mukaan Zethoksen puoliso ja Ityloksen äiti.

Kateellisena Niobelle, jolla oli seitsemän poikaa, Aedon päätti surmata tämän vanhimman pojan. Hän kuitenkin tuli surmanneeksi vahingossa oman poikansa. Lievittääkseen Aedonin tuskaa Zeus muutti hänet satakieleksi, jonka surullisen laulun runoilijat esittivät olevan Aedonin suruvalittelua poikansa puolesta.

Myöhemmän Antoninus Liberaliksen säilyttämän tradition mukaan Aedon oli kolofonialaisen taiteilijan Polytekhnoksen puoliso. Aviopari kehui rakastavansa toisiaan enemmän kuin Zeus ja Hera, jolloin Hera lähetti Eriin aiheuttamaan eripuraa heidän välilleen. 

Polytekhnoksen oltua tekemässä tuolia ja Aedonin koruompeletta he sopivat, että työnsä ensimmäisenä päätökseen saava saisi toiselta naispuolisen orjan palkkioksi. Kun Aedon Heran avustamana voitti, lähti Polyteknos appensa luo kertoen vaimonsa haluavan tavata sisarensa Khelidoniksen ja otti tämän mukaansa. Matkalla kotiinsa Polytekhnos makasi Khelidoniksin väkisin, puki tämän orjaksi, käski tämän vaieta tapahtuneesta ja antoi tämän vaimolleen luvattuna palkkiona. Myöhemmin Khelidonis uskoen, ettei kukaan kuulisi häntä, valitti kohtaloaan. Aedon oli kuitenkin kuullut tämän ja sisaruksen alkoivat suunnitella kostoa Polytekhnokselle. Ensimmäiseksi he murhasivat tämän pojan, Ityksen, ja syöttivät hänen lihansa Polytehnokselle.

Sisarukset pakenivat isänsä luo, joka sitoi heitä jahdanneen Polyteknoksen köysiin ja voiteli tämän hunajalla jättääkseen tämän hyönteisten armoille. Tässä vaiheessa Aedonin alkoi käydä miestään sääli, ja kun tämä ristiriita kävi sietämättömäksi, Zeus muutti Polytekhnoksen pelikaaniksi, Aedonin isän merikotkaksi, Khelidoniksen pääskyseksi ja Aedonin satakieleksi. Tarinan etymologia näyttäisi olevan sama kuin kertomuksella Filomelasta ja Proknesta.

## Lähteet
Morean kronikka

**Morean kronikka** () on pitkä 1300-luvun kirjoitus, josta on neljä versiota, ranskan-, kreikan- (runomuodossa), italian- ja aragoniankielinen. Kronikka on yli 9&nbsp;000 riviä pitkä, ja se kertoo siitä, kuinka ristiretkeläiset perustivat feodalismin manner-Kreikkaan, erityisesti tapahtumista Peloponnesoksen niemimaalla (jota kutsuttiin tuohon aikaan Moreaksi) neljännen ristiretken jälkeen, ajanjaksolla 1204–1292 (tai myöhemmin riippuen versiosta). Se antaa merkittäviä tietoja Akhaian ruhtinaskunnan organisaatiosta.

## Morean kronikan versiot
Kreikankielinen on ainoa runomuodossa kirjoitettu versio. Ranskan-, italian- ja aragoniankieliset versiot ovat proosaa.

## Lähteet

## Aiheesta muualla
*Morean kronikan alkuperäinen teksti
Vetlanda BK

**Vetlanda Bandyklubb** on jääpalloseura Vetlandasta, Ruotsista. Seuran edustusjoukkue pelaa Ruotsin pääsarjassa Elitserienissä.

## Historia
Vetlanda BK perustettiin vuonna 1945. Ruotsin pääsarjatasolle se nousi ensimmäisen kerran kaudeksi 1961. Ruotsinmestaruus loppuotteluun se on selviytynyt seitsemän kertaa ja voittanut mestaruuden kolmesti. Seuran suurin menestyskausi osui 1980-90 luvun vaihteeseen. Vetlanda on ollut pääsarjassa yhtäjaksoisesti viimeksi kaudesta 2000-2001 lähtien. Seuran kotihalli on vuonna 2011 valmistunut Sapa Arena.

## Saavutukset
***3 mestaruutta:** 1986, 1991, 1992
***4 hopeaa:**  1988, 1989, 1994, 1995
**Kansainvälisiä saavutuksia:**
* maailmancupin voitto 1988, 1993
* Euroopan cupin voitto 1991

## Entisiä pelaajia

* Jonas Claesson
* Aleksandr Drjagin
* Björn Einarsson
* Anders Freijd
* Kenth Hultqvist
* Stefan Helm
* Gert Johansson
* Patrik Johansson
* Stefan Johansson
* Denis In-Fa-Lin

* Sergei In-Fa-Lin
* Dag Klingborg
* Sami Laakkonen
* Per Lennartsson
* Jonny Ljung
* Samuli Niskanen
* Patrick Sandell
* Leo Segerman
* Stefan Sjöblad
* Pontus Sundelius

## Lähteet

## Aiheesta muualla
* Vetlanda BK, virallinen sivu
* Kullen Fans , kannattajaryhmän sivu
* Seura SvenskaFans-sivustolla
Sandvikens AIK BK

**Sandvikens AIK Bandy,** (*Sandvikens allmänna idrottsklubben*) on Sandvikens AIK -seuran jääpallojaosto Sandvikenista Ruotsista. Seura perustettiin vuonna 1901, ja jääpallojaosto perustettiin 1922. Seuran jääpallon edustusjoukkue kuuluu Ruotsin menestyneimpiin, ja se pelaa maan pääsarjassa Elitserienissä. Ruotsin mestaruuden joukkue on voittanut yhdeksän kertaa. Kotiottelunsa Sandviken pelaa 2009 valmistuneessa jääpallohallissa Göransson Arenalla. Ennen uuteen halliin muuttoa seuran kotikenttä oli Jernvallenin tekojäärata.

## Saavutukset

**Saavutuksia Ruotsin pääsarjassa**
***9 mestaruutta:** 1945, 1946, 1997, 2000, 2002, 2003, 2011, 2012, 2014
***16 hopeaa:** 1940, 1941, 1950, 1971, 1977, 1980, 1990, 1996, 1998, 2000, 2002, 2005, 2008, 2013, 2015, 2018
**Kansainvälisiä saavutuksia:**
*Jääpallon maailmancupin voitto: 1974, 2002, 2017
*Euroopan cupin voitto 1997, 2001

## Entisiä pelaajia

* Einar Ask
* Stig Johansson
* Magnus Muhrén
* Patrik Nilsson
* Lars "Knatten" Olsson
* Stefan Åkerlind
* Hans Åström

* Rinat Šamsutov
* Mikko Aarni
* Andreas Westh
* Mihail Svešnikov
* Per Fosshaug
* Daniel Mossberg

## Lähteet
MŠK Žilina

**MŠK Žilina** on slovakialainen jalkapalloseura, joka tulee Žilinan kaupungista. Seura on perustettu vuonna 1908. Seura on menestynyt 2000-luvulla hyvin, se on voittanut pääsarjan mestaruuden seitsemän kertaa ja ollut toisena viisi kertaa. Joukkue selviytyi vuonna 2008 ensimmäistä kertaa UEFA Cupin lohkovaiheeseen, kukistaen PFK Levski Sofian ensimmäisellä kierroksella.

## Historia
Joukkue on kulkenut eri nimillä vuosien saatossa:
* 1909: ZsTK Zsolna 
* 1910: ZsTS Zsolna
* 1919: SK Žilina
* 1948: Sokol Slovena Žilina
* 1953: Jiskra Slovena Žilina
* 1956: DSO Dynamo Žilina
* 1963: Jednota Žilina
* 1967: TJ ZVL Žilina
* 1990: ŠK Žilina
* 1995: **MŠK Žilina**

## Saavutukset
***Slovakian liiga (9)**: 1928, 1929, 2002, 2003, 2004, 2007, 2010, 2012, 2017
***Slovakian Cup (2)**: 1961, 2012
***Pribina Cup (Slovakian Super Cup) (4)**: 2003, 2004, 2007, 2010

## Entisiä valmentajia

*  Frans Adelaar
*  Karel Brückner
*  Stanislav Griga

## Aiheesta muualla
*Seuran kotisivu
IFK Vänersborg

**IFK Vänersborg** on Vänersborgissa Ruotsissa toimiva urheiluseura. Seuran päälaji on jääpallo. Seuran edustusjoukkue pelaa Ruotsin pääsarjassa Elitserienissä.

## Historia

IFK Vänersborg perustettiin 9. maaliskuuta 1903. Ensimmäisinä vuosina seurassa harjoitettiin useita urheilulajeja.

Jääpallossa seura pelasi Ruotsin korkeimmalla sarjatasolla Allsvenskanissa ensimmäistä kertaa kaudella 1975-76, mutta putosi heti sarjasta. Uudelleen se pelasi Allsvenskanissa kaudella 1986-87.

IFK Vänersborg on ollut jossakin vaiheessa yksi Ruotsin parhaista jääpalloseuroista, mutta loppuotteluun se ei ole selviytynyt.

## Entisiä pelaajia

* Bengt Eriksson
* Per Fosshaug
* Pavel Frants
* Ari Holopainen
* Lars Johansson
* Sami Laakkonen

* Tommy Nordenek
* Håkan Ohlsson
* Andrei Paškin
* Mikael "Pluto" Svantesson
* Andrei Timušev
* Anders Uhlin

## Lähteet

## Aiheesta muualla
* Virallinen sivu
* Kannattajaryhmä 
* Svenska Fans